पाएं अपने शहर की ताज़ा ख़बरें और फ्री ई-पेपरडाउनलोड करें
शहरवासियों को रविवार को फिर मौसम का बदला हुआ रूप देखने को मिला। दोपहर बाद हुई बूंदाबांदी से अधिकतम तापमान में भी गिरावट आई है। 2.2 डिग्री की गिरावट के साथ रविवार को शहर का अधिकतम तापमान 39.60 पर पहुंचा। हालांकि न्यूनतम तापमान अभी भी 27 डिग्री के पार है। रविवार को न्यूनतम तापमान 27.9 डिग्री रहा।
सूर्योदय के समय रविवार को मौसम साफ रहा। लेकिन दोपहर बाद बादलों की आवाजाही शुरू हो गई। दोपहर 12.30 के बाद बूंदाबांदी भी हुई जिससे शाम तक ठंडक बनी रही। शाम को हवाओं की रफ्तार 6 किमी प्रति घंटा की रही। आमतौर पर मई के महीने में बीकानेर का तापमान 45 से 50 डिग्री के बीच रहता है।
मई के पहले सप्ताह के शुरू होते ही हुए मौसम क्या इस बदलाव से पारा एक बार फिर 40 डिग्री कज नीचे पहुंच गया है। हालांकि ग्रामीण क्षेत्रों में तेज बारिश भी हुई और ओले गिरे जिसके कारण शहरी क्षेत्र में आमजन को ठंडक का अहसास होने लगा।
पिछले पांच दिन से तापमान में लगातार गिरावट : पिछले पांच दिन से बीकानेर के अधिकतम तापमान में गिरावट दर्ज की जा रही है। पिछले माह 28 अप्रैल को इस सीजन का सबसे अधिक तापमान 43.5 डिग्री रिकॉर्ड किया गया। जिसमें अब लगातार गिरावट हो रही है। अचानक मौसम आए इस बदलाव से अधिकतम तापमान 39.6 डिग्री पर पहुंच गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn